
ANALIZA PORTOFOLIULUI DE PROIECTE PENTRU POIM 2014-2020
MEDIU
Portofoliul POIM pentru sectorul mediu cuprinde 178 proiecte, dintre care 87 sunt proiecte de investiții noi identificate conform strategiilor sectoriale sau preidentificate de către beneficiar (ex. IGSU), 51 sunt proiecte fazate și 40 sunt proiecte de asistență tehnică pentru pregătire proiecte.
Portofoliul pentru sectorul de mediu (preidentificate) este prezentat în tabelul de mai jos:
	[bookmark: RANGE!A1:I43]Nr. Crt
	Denumire sector
	Nr. total proiecte
	Nr. proiecte noi
	Nr. proiecte fazate
	Nr. proiecte AT

	OS 3.1.
	Deşeuri
	23
	5
	18
	0

	OS 3.2.
	Apa
	115
	46
	29
	40

	Total AP3
	138
	51
	47
	40

	OS 4.1.
	Biodiversitate
	NA
	NA
	NA
	NA

	OS 4.2.
	Aer
	1
	1
	0
	0

	OS 4.3.
	Situri contaminate
	9
	7
	2
	NA

	Total AP4
	10
	8
	2
	0

	OS 5.1.
	Prevenție inundații, eroziune și alte riscuri
	21
	19
	2
	0

	OS 5.2.
	Reacție dezastre 
	9
	9
	0
	0

	Total AP5
	30
	28
	2
	0

	Mediu
	178
	87
	51
	40



I. Evoluția portofoliului de proiecte pentru sectorul de mediu 
Portofoliul de proiecte aferent sectorului de mediu se prezintă astfel:
· Proiecte fazate: 51 proiecte (29  din sectorul de apă, 18 din sectorul de deșeuri, 2 din sectorul situri contaminate și 2 din sectorul inundații).  
· Pentru proiectele noi: 87 proiecte (46 proiecte în sectorul de apă inclusiv laboratorul național pentru calitatea apei - din care 9 aprobate la nivel de AM, 5 proiecte în sectorul de deșeuri, 1 proiect în domeniul calității aerului, 7 proiecte în domeniul siturilor contaminate, 19 în sectorul de inundații, eroziune costieră și alte riscuri – din care 2 aprobate de AM, 9 proiecte în managementul riscului – din care 4 aprobate de AM)
· Proiectele de asistență tehnică: 40 proiecte 
II. Stadiul detaliat al portofoliului pentru sectorul de mediu

Sectorul managementul integrat al deșeurilor (OS 3.1)

· proiecte fazate: 18 proiecte aprobate 
· proiecte noi: 5 proiecte noi de investiții în etapa de pregătire în valoare eligibilă estimată de 376 mil. Euro

· Sectorul apă/apă uzată (OS 3.2)

· proiectele fazate: toate cele 29 de proiecte, inclusiv proiectul mun. București, au fost aprobate și sunt în implementare 
· proiectele noi majore (43) propuse sunt în diferite etape, după cum urmează:
· 4 proiecte aprobate la nivelul CE (Valea Jiului, Vrancea, Alba, Galați)
· 4 proiecte aprobate la nivelul AM (Turda - Câmpia Turzii, RAJA Constanța, Ilfov – ACI) și alte 2 au fost aprobate de AM -  Cluj-Sălaj, Timiș – urmând să fie transmise la CE
· 3 proiecte se află în fază finală de pregătire (Satu-Mare, Olt, Dolj) 
·  12 proiecte se află în faza avansată de pregătire (Suceava, Teleorman, Brăila, Ilfov – EuroApaVol, Sibiu-Făgăraș, Vâlcea, Sibiu-Mediaș, Buzău, Argeș, Iași, Bacău, Prahova)
· 16 proiecte care au în elaborare studiile de fezabilitate (Mehedinți, Caraș-Severin, Neamț, Călărași, Tulcea, Hunedoara, Gorj, Bistrița, Arad, Vaslui, Harghita, Brașov, Dâmbovița, Maramureș, Giurgiu, Covasna) 
·  3 proiecte fără contracte de asistență tehnică semnate (Botoșani, Mureș, Bihor)
· proiectele noi non – majore
· 3 proiecte în fază avansată de pregătire (Laboratorul national de apă, Cheile Turzii – Chidigeni, Onești) 
Sectorul Biodiversitate (OS 4.1)
Prin POIM vor fi continuate acțiunile ce vizează continuarea realizării unui management eficient al ariilor naturale protejate, prin elaborarea planurilor de management pentru ariile protejate care nu au strategii și planurile de acțiune pentru specii de interes comunitar, precum şi prin implementarea planurilor de management aprobate. 
Proiectele ce vor fi depuse în cadrul acestui obiectiv specific sunt cu depunere continuă. 
Bugetul aferenț măsurii A (elaborare planuri de management) a fost atins prin proiectele depuse până în prezent.
De asemenea se vor finanța măsuri de refacere a ecosistemelor degradate - Ghidul Solicitantului a fost lansat în decembrie 2018.
Se preconizează lansarea unui nou apel de proiect pentru măsurile de tip B - implementarea planurilor de management / seturilor de măsuri de conservare/ planurilor de acţiune.



Calitatea aerului (OS 4.2)
Acţiunea vizează asigurarea instrumentelor necesare de obţinere şi stocare a informaţiilor în vederea îmbunătăţirii sistemului de monitorizare a calităţii aerului, beneficiar eligibil fiind Ministerul Mediului.
Prin POIM se vor finanța activități având ca obiectiv îmbunătăţirea sistemului de monitorizare a calităţii aerului, prin facilitarea gestionării şi comparării informaţiilor despre calitatea aerului din România, în vederea transmiterii acestora către Comisie într-o formă standardizată, dar şi pentru sprijinirea autorităţii de mediu în formularea de politici pe baza informaţiilor colectate. Ca urmare a evaluării calităţii aerului la nivel naţional, a apărut necesitatea măsurării în mai multe puncte fixe, impunându-se astfel achiziţia de noi echipamente, în vederea completării sistemului de monitorizare a calităţii aerului, pentru conformarea cu cerinţele Directivei 2008/50/CE.
Proiectele ce vor fi depuse în cadrul acestui obiectiv specific sunt cu depunere continuă. Ghidul Solicitantului a fost lansat în luna aprilie 2016 și va fi relansat în trimestrul I a anului 2019 deoarece nu au fost primite cereri de finanțare.
Ministerul Mediului are în pregătire cererile de finanțare cu sprijin acordat prin asistența BEI-PASSA.

Sectorul Situri contaminate (OS 4.3)
Investițiile propuse spre finanțare prin POIM vizează diminuarea riscului existent pentru sănătatea umană și pentru mediul înconjurător, cauzat de activitățile industriale desfășurate în trecut și instituirea de măsuri adecvate pentru atenuarea riscurilor identificate. Astfel într-o primă etapă vor fi finanțate activități de decontaminare și ecologizare a siturilor poluate istoric, inclusiv refacerea ecosistemelor naturale și asigurarea calității solului în vederea protejării sănătății umane. Utilizarea infrastructurii verzi va fi considerată o opțiune prioritară.   
Stadiul actual al portofoliului de proiecte:
· 2 proiecte fazate – aprobate
· 7 proiecte de investiții aflate în faza de pregătire la nivelul beneficiarului în valoare eligibilă estimată de 265 mil. euro
Ghidul Solicitantului pentru Decontaminarea siturilor poluate istoric a fost lansat în luna iulie a anului 2018.
Sectorul Prevenirea inundațiilor, eroziune costieră și alte riscuri (OS 5.1)
Stadiul actual:
· 2 proiecte fazate – aprobate
· 1 proiect pentru prevenirea eroziunii costiere – aprobat AM
· 1 proiect de dezvoltare a sistemului de monitorizare și avertizare meteo - aprobat
· 17 proiecte de investiții sunt în faza de pregătire (în baza fișelor de proiect transmise MAP/ANAR) care cumulează o valoare eligibilă estimată de 334 mil.Euro
Proiectele ce vor fi depuse în cadrul acestui obiectiv specific sunt cu depunere continuă. Ghidul Solicitantului a fost lansat în decembrie 2017 și revizuit ianuarie 2019 ca urmare a Evaluării naționale a riscurilor.

Sectorul Reacție la dezastre (OS 5.2)
Finanţarea prin POIM vizează cu prioritate consolidarea capacității de răspuns la nivel naţional în situațiile de criză, din cauza faptului că nivelul actual de protecție este necorespunzător în raport cu riscurile identificate la nivelul comunităților, conform criteriilor de performanţă stabilite prin lege. Astfel se impune adoptarea de măsuri urgente pentru îmbunătățirea capacității de răspuns a entităților implicate în gestionarea situaților de urgență. 
Stadiul actual:
· 2 proiecte de tip no-regret aprobate
· 1 proiect pentru dezvoltarea sistemului 112 - aprobat
· 1 proiect privind conceptul modern integrat pentru domeniu terestru - aprobat
· 5 proiecte de investiții în faza de pregătire în valoare eligibilă estimată de 716 mil. euro

Ianuarie 2019

